New York Times Xədicə İsmayıl haqda yazıb
Nüfuzlu qəzetin "Xarici jurnalistlər zərbə altında" başlıqlı məqaləsində dünya liderləri jurnalistlərə qarşı təzyiqlərə tutarlı cava verməyə çağırılır
«Misirin «kenquru» (saxta) məhkəməsi bu yaxınlarda «əl-Cəzirə»nin 3 əməkdaşını jurnalistika ilə məşğul olduqlarına görə həbsə atıb. Çərşənbə axşamı Azərbaycanda araşdırmaçı-jurnalistə məhkəmədə ünü bitirməyə imlan verilməyib və hakim ona 7 ildən çox cəza kəsib. Türkiyədə isə hakimiyyət «VICE news» media şirkəti üçün çalışan 3 jurnalisti saxlayıb, onların «İslam Dövləti» silahlı qruplaşmasına yardım etdiyini bildirib». ABŞ-ın qəzeti «Xarici jurnalistlər zərbə altında» başlıqlı redaksiya məqaləsində yazır ki, hökumətlərin jurnalistləri susdurmağa yönəlik bu səyləri güclü xəbərtoplamanın gərəkdiyi bir vaxtda jurnalistikaya aşındırıcı təsir göstərir. «Azərbaycanda son sözünü deməyə imkan verilməyən jurnalist Xədicə İsmayıldır. Tanınmış radio-aparıcı ötən ilin dekabrında dostunu və həmkarını intihara sövq etmək kimi absurd ittihamla saxlanıb. İsmayılın yüksəkrütbəli hökumət rəsmilərinin yol verdiyi korrupsiyanı araşdırması prezident İlham Əliyevi haqlı olaraq utandırıb. «The Washington Post»un araşdırması isə cənab Əliyevin 11 yaşlı oğlunun Dubayda 44 milyon dollarlıq mülkü barədə yazmışdı». «X.İsmayıla məhkəmədə son sözünü bitirməyə imkan verilsəydi, hakim Ramella Allahverdiyeva bu sözləri eşidəcəkdi: «Sifariş verilən hökmü oxuduqdan sonra sizə də xoş istirahətlər arzulayıram. O gün olsun istirahətinizi vicdanınız ağrımadan, vicdanınızı susdurmadan keçirə biləsiniz». Qəzet yazır ki, jurnalistlərə qarşı silsilə məhkəmə işləri beynəlxalq ictimaiyyət tərəfindən daha tutarlı cavab verilməsini tələb edir. "İnterpol açıq şəkildə özbaşına məusiyyətə cəlb olunmuş jurnalistlərin həbsi ilə bağlı müraciətələri rədd etmək mexanimzləri hazılamalıdır. Bu, ölkədən çıxmaq istəməyən, ya da çıxa bilməyən mühakimə olunmuş jurnalistlərə az kömək edə bilər. Lakin bu, güclü siqnal göndərə bilər. Dünya liderləri isə bu arada "dərin narahatlıq" bildirən acınacaqlı bəyanatlardan daha artıq iş görməlidir. Onlar hamını ayağa qaldırmalıdır."-deyə New York Times yazır.